om udøvelsen af de beføjelser til at vedtage delegerede retsakter, der er tillagt Kommissionen i henhold til Europa-Parlamentets og Rådets forordning (EU) Nr. 251/2014 om definition, beskrivelse, præsentation, mærkning og beskyttelse af geografiske betegnelser for aromatiserede vinprodukter og om ophævelse af Rådets forordning (EØF) nr. 1601/91

(g)fastlægge de betingelser, hvorunder en ændring skal anses for at være af mindre omfang som omhandlet i artikel 24, stk. 2

(c)fastlægge de betingelser, der skal gælde for ansøgninger om beskyttelse af en geografisk betegnelse, Kommissionens undersøgelse, indsigelsesproceduren samt procedurerne for ændring og ophævelse af geografiske betegnelser

Ved artikel 28, stk. 3, tillægges Kommissionen beføjelse til at vedtage delegerede retsakter med henblik på at:

Ved artikel 28, stk. 2, tillægges Kommissionen beføjelse til at vedtage delegerede retsakter, der fastsætter de betingelser, på hvilke produktspecifikationer kan omfatte krav udover dem, der er omhandlet i artikel 10, stk. 2, litra f), for at sikre produkternes kvalitet og sporbarhed.

Ved artikel 4, stk. 2, tillægges Kommissionen beføjelse til at vedtage delegerede retsakter vedrørende fastlæggelse af de godkendte produktionsprocesser til fremstilling af aromatiserede vinprodukter, under hensyntagen til forbrugernes forventninger og de produktionsprocesser, som anbefales og udgives af Den Internationale Vinorganisation (OIV).

(i)fastlægge betingelserne vedrørende ansøgninger om ændring af produktspecifikationen for en geografisk betegnelse beskyttet i henhold til denne forordning, når sådanne ændringer ikke indebærer nogen ændring af enhedsdokumentet som omhandlet i artikel 10, stk. 1, litra d).

Ved artikel 28, stk. 4, tillægges Kommissionen beføjelse til at vedtage delegerede retsakter vedrørende restriktionerne for den beskyttede betegnelse.

Ved artikel 32, stk. 2, tillægges Kommissionen beføjelse til at vedtage delegerede retsakter med henblik på at fastsætte:

(a)arten og typen af de oplysninger, der skal meddeles

(b)meddelelsesmåder

(c)regler for adgangsret til de disponible oplysninger eller informationssystemer

(d)vilkår for og metoder til offentliggørelse af oplysninger.

Med henblik på at lette overgangen fra de regler, der er fastsat i forordning (EØF) nr. 1601/91, til de regler, der er fastsat i forordning (EU) nr. 251/2014 tillægges Kommissionen ved artikel 36, stk. 1, beføjelse til, hvor det er hensigtsmæssigt, at vedtage delegerede retsakter vedrørende fastlæggelse af foranstaltninger om ændring eller fravigelse af Europa-Parlamentets og Rådets forordning (EU) nr. 251/2014, som skal gælde indtil den 28. marts 2018.

1.2.Retsgrundlag

Rapporten kræves i henhold til artikel 33, stk. 2. Ifølge denne bestemmelse tillægges Kommissionen beføjelse til at vedtage delegerede retsakter, jf. artikel 4, stk. 2, artikel 28, artikel 32, stk. 2 og artikel 36, stk. 1, for en periode på fem år fra den 27. marts 2014. Kommissionen udarbejder en rapport vedrørende delegationen af beføjelser senest ni måneder inden udløbet af femårsperioden. Delegationen af beføjelserne forlænges stiltiende for perioder af samme varighed, medmindre Europa-Parlamentet eller Rådet modsætter sig en sådan forlængelse senest tre måneder inden udløbet af hver periode.

1.3.Udøvelse af de delegerede beføjelser

Kommissionen har vedtaget én delegeret retsakt på grundlag af artikel 4, stk. 2: Kommissionens delegerede forordning (EU) 2017/670 . I denne delegerede retsakt fastlægges de produktionsprocesser, der er godkendt til fremstilling af aromatiserede vinprodukter, under hensyntagen til forbrugernes forventninger og de produktionsprocesser, der anbefales og offentliggøres af OIV.

I overensstemmelse med den fælles forståelse vedrørende delegerede retsakter blev medlemsstaternes eksperter hørt i ekspertgruppen for landbrugsmarkeder. Kommissionen vedtog delegeret forordning (EU) 2017/670 den 31. januar 2017, og forordningen blev meddelt Europa-Parlamentet og Rådet. Hverken Europa-Parlamentet eller Rådet gjorde indsigelse mod den delegerede forordning. Efter udløbet af fristen på to måneder blev Kommissionens delegerede forordning (EU) 2017/670 offentliggjort i Den Europæiske Unions Tidende L 97 af 8. april 2017 og trådte i kraft den 28. april 2017.

Beføjelserne i artikel 28, artikel 32, stk. 2, og artikel 36, stk. 1, er ikke blevet anvendt.

Beføjelserne i artikel 28 er ikke blevet anvendt, fordi Kommissionen mente, at det var vigtigst at afslutte procedurerne for validering af de eksisterende geografiske betegnelser først. På baggrund af det begrænsede antal registreringer af geografiske betegnelser for aromatiserede vine i henhold til forordning (EU) nr. 251/2014 foreslog Kommissionen , at geografiske betegnelser for aromatiserede vine bør have samme retsregler som andre landbrugsprodukter og fødevarer.

Beføjelserne i artikel 32, stk. 2, og artikel 36, stk. 1, er ikke blevet anvendt, da Kommissionen ikke har konstateret et behov herfor.

Kommissionen agter ikke at anvende beføjelserne i den nærmeste fremtid, men det kan ikke udelukkes, at det bliver nødvendigt.

1.4.Konklusioner

Kommissionen har udøvet sine delegerede beføjelser korrekt. Det kan ikke udelukkes, at beføjelserne vil være nødvendige i fremtiden.